Shaun Bajada Shaun Pierre Bajada (Sannat, 19 ta' Ottubru 1983) huwa futboler professjonali li jilgħab mat-tim tal-Premier League Malti Valletta, huwa jilgħab bħala midfilder. Bħala tifel kien rebaħ bosta unuri fil-klabb raħħali tiegħu Sannat Lions, iżda huwa prodott ta' Floriana. Shaun għamel id-debutt tiegħu ma' Floriana fl-istaġun 2000–01 tal-ppPremier League Malti]]. Matul il-karriera li tkopri erba' staġuni ma' Floriana, Shaun għamel 48 apparenzi u skorja tlett gowls. Fit-22 ta' Jannar 2005, Shaun issieħeb ma' Marsaxlokk. Bajada ffirma kuntratt ta' erba snin u nofs sena mal-klabb. Bajada kien l-ewwel iffirmar mis-suq lokali tax-xahar wara li l-klabb trasferixxi lil Etienne Barbara għal Birkirkara. Bajada wasal ma' żewġ barranin, il-Bulgaru Mitko Trendafilov u n-Niġerjan Michael Ochei. Matul iż-żmien tiegħu ma Marsaxlokk, Shaun għamel 43 apparenzi u skorja sitt gowls. Fil-25 ta' Jannar 2007, Peter Pullicino ssieħeb ma' Marsaxlokk mingħand Msida Saint-Joseph, bħala parti mill-ftehim, Shaun Bajada kien misluf lil Msida Saint-Joseph sa Lulju 2007. Matul iż-żmien ma Msida, Bajada għamel 11-il apparenza u skorja gowl wieħed. Wara t-tlestija tal-perjodu tas-self tiegħu ma' Msida Saint-Joseph, fil-5 ta' Awwissu 2007, Marsaxlokk u Birkirkara laħqu ftehim ta' tpartit, William Camenzuli ssieħeb ma' Marsaxlokk u Bajada ssieħeb ma' Birkirkara. Shaun issetilja sew ma Birkirkara fejn hu għamel 116-il apparenza u skorja 16-il gowl. Shaun irrapreżenta lil Malta fil-livell U21, U19, U18 u U16. F'Jannar 2008 Bajada kien magħżul bħala parti mill-iskwadra tat-tim nazzjonali Malti u lagħab l-ewwel logħba tiegħu fit-2 ta' Frar 2008.